Múzeum kinematografie rodiny Schusterovej v Medzeve

Múzeum kinematografie rodiny Schusterovej v Medzeve je pobočkou Slovenského technického múzea v okrese Košice okolie. Múzeum je tvorené unikátnou zbierkou kinematografických prístrojov a nachádza sa v rodnom dome Rudolfa Schustera v Medzeve. Zbierka múzea bola vytvorená ako súkromná zbierka na ktorej sa podieľala rodina Schusterová. Expozícia dokumentuje priekopníctvo dokumentárneho filmu na Slovensku, medzi priekopníkov patrili aj otec R. Schustera Alois a jeho bratranci Ján a Michal Benedik, ktorí natočili roku 1927 - 1928 film z Brazílie. Vo dvore je umiestnená expozícia dokumentujúca hámorníctvo a v múzeu sú aj artefakty dokumentujúce krajiny navštívené troma generáciami rodiny Schusterovej. Vznik múzea Akvizíciu tvoril R. Schuster po dobu 30 rokov a to zbieraním, z darov a kúpou. podnetom pre zber bola snaha vzdať hold prvej zahraničnej slovenskej amatérskej filmárskej expedícii v rokoch 1927-1928 po vnútrozemí Brazílie, ktorej členmi bol prezidentov otec Alojz Schuster a jeho bratranci Ján Benedik, Michal Benedik. súčasťou expozície sú aj dary prezidentov štátov: Johannesa Raua, Václava Havla, Alexandra Kwaśnewského, Leonida Kučmu, Thomasa Klestila, švédskeho kráľa Carla XVI Gustava, monackého princa Alberta a ďalších. 20. októbra 2007 o 11. hod. v Medzeve za účasti pána Rudolfa Schustera, členov jeho rodiny a vzácnych hostí prebehlo slávnostné odovzdanie Múzea kinematografie rodiny Schusterovej a podpísanie zmluvy a darovaní expozície STM v Košiciach. Zbierkový fond Je tvorený nasledovnými časťami: filmovacie kamery v množstve 118 ks, sú medzi nimi drevené na 35 mm film zo začiatku 20. storočia, kamery z 30. rokov 20. storočia, kamery rôznych formátov na 8 mm, 16 mm film rôznej úrovne a tiež farebné televízne kamery. Zo značiek treba spomenúť aspoň značky Bagley, Ernemann, Ertel-Werke, Eumig, Pathé, Prestwisch a Wiliamson filmové projektory v počte 108 ks, z neskoršieho obdobia od roku 1900 až do otvorenia múzea a to stereoskopy, lampové skrine, laterna magica, medzi nimi sú historicky vzácne exponáty ručne ovládané presvetlené petrolejovými lampami, diaprojektory a pomôcky pre filmárov. Zo značiek sú zastúpené Unger & Hoffman, Edision Home Kinetoscope, Keystone, Zeiss, Eumig z obdobia rokov 1930 – 1940 a ďalšie. fotografické prístroje v počte 125 ks, tu sú prístroje všetkých základných konštrukčných typov od roku 1890 ako jednoduché boxy, jednooké a dvojoké zrkadlovky a až po donedávna používané profesionálne fotografické prístroje. Zo značiek treba spomenúť Agfa, Estman Kodak, Ernemann, Goldwein, Keystone, Voigtländer a Yaschika kováčstvo a hámorníctvo v počte 65 ks, ktorých súčasťou je funkčný vodný hámor s uzavretým kolobehom vody, kováčska vyhňa s dúchadlom, hámorníckymi kladivami a kováčskym náradím ako aj kované a iné dobové predmety, poľnohospodárske nástroje, lopaty, motyky, ktoré reprezentujú Hámornícku tradíciu v lokalite Šugovskej doliny a Medzeva. V zadnej časti záhrady sú tzv. pamätníky zašlých čias - kolesá vodných hámrov, brúsne kamene, buchary a iné časti vodných hámrov. rôzne zbierkové predmety v počte 164 ks, najmä etnografického charakteru a artefakty krajín navštívených rodinou Schusterovou. Pobočka STM Košice Objekt je v správe Slovenského technického múzea. Prístup k objektu je zo Štósskej ulice v Medzeve Informácie možno získať na STM v Košiciach. Objekt je prístupný verejnosti od utorka do soboty, skupiny nad 10 návštevníkov je potrebne dojednať predom Adresa a kontakt: Štósska ulica 16, Medzev tel. : +421 918 965 701 Pozri aj Slovenské technické múzeum Medzev Externé odkazy Múzeum na STM Košice Archivované 2016-06-17 na Wayback Machine Múzeum na oficiálnej stránke Medzeva Archivované 2016-11-08 na Wayback Machine Múzeum v Medzeve na Muzeum.sk Múzeum na SlovakiaTravel